
לכבוד                                              				


שלום רב,
                                     

הנדון: בקשה לקבלת מידע מכוח חוק חופש המידע, תשנ"ח 1998 – 
מתחם תעשייה בר לב
סימוכין: פנייתכם מיום 5.12.19
תודה על פנייתך בנושא שבנדון.
בפנייתך, ביקשת לקבל מידע שעניינו עבודות תשתית הביוב במתחם התעשייה "בר-לב" אשר נמצא בתחום המוניציפלי של המועצה האזורית מטה אשר.
בקשתך נבחנה בראי ההיבטים המקצועיים הרלוונטיים, לצד המישור המשפטי ובהלימה לסעיפי חוק חופש המידע, תשנ"ח-1998 (להלן: "החוק"), כמו גם הפסיקה המשפטית. 
ראשית, הועברה בקשתך לקבלת המידע ליחידה המקצועית הרלוונטית, במקרה דנן, מינהל אזורי תעשייה (להלן: "היחידה").
עם קבלת התייחסותה המקצועית, להלן מענה משרדנו – הכלכלה והתעשייה, לבקשת המידע:
משרד הכלכלה והתעשייה ביצע בעבר (עד שנת 2005) עבודות פיתוח  באז"ת בר לב. בשנת 2005, נמסר אזור תעשיה זה לאחריות הרשויות שבתחומן הוא נמצא והן אלו שהמשיכו את עבודות הפיתוח הנדרשות.
באמצעות מינהלת אז"ת בר לב, גבו הרשויות הוצאות פיתוח ממגרשים שטרם שווקו עד למועד מסירת האחריות.
זאת ועוד, חלק חדש מאז"ת בר לב שפותח בשנים האחרונות – פותח באחריות רשות מקרעי ישראל ומשרדנו לא מעורב בביצוע עבודות הפיתוח של חלק זה.
לאור האמור לעיל, לא יוכל המשרד להיעתר לבקשתך, וזאת מכוח סע' 8 (2) לחוק חופש המידע:
8.    רשות ציבורית רשאית לדחות בקשה לקבלת מידע באחד מאלה:
(2)  המידע נוצר, או נתקבל בידה, למעלה משבע שנים לפני הגשת הבקשה ואיתורו כרוך בקושי של ממש;
משרדנו מצרף מסמכים אודות הסכם ההפרטה.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר בעתיד.




בברכה
יוסי זולפן,

  הממונה על חוק חופש המידע
   משרד הכלכלה והתעשייה

העתק: מר מנחם יחזקאלי, סגן מנהל מינהל אזורי תעשיה 
עו"ד אמל כולאב, הלשכה המשפטית       
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

